ΓΡΑΠΤΗ ΕΡΩΤΗΣΗ E-0399/02

υποβολή: Feleknas Uca (GUE/NGL) προς την Επιτροπή

(20 Φεβρουαρίου 2002)

Θέμα: Διαδικασία για να τεθείπό απαγόρευση το Δημοκρατικό Λαϊκό Κόμμα (ΔΛΚ — HADEP — Κύμα συλλήψεων στην Τουρκία

Η διαδικασία, που ζήτησε να κινηθεί ο τούρκος γενικός εισαγγελέας το 1999, για να τεθείπό απαγόρευση το ΔΚΛ, έχει πλέον αρχίσει. Το ΔΛΚ κατηγορείται ότι σκοπεύει να διαλύσει την ενότητα της χώρας. Το δικαστήριο καθυστέρησε την σχετική διαδικασία έως ένα μήνα προκειμένου να έχει τον χρόνο ο Πρόεδρος του ΔΛΚ, Murat Bozlak, ούτως ώστε να προετοιμάσει την απολογία του. Η διαδικασία για την θέσηπό απαγόρευση του ΔΛΚ θα επαναληφθεί την 1η Μαρτίου.

Με την συνέχιση της διαδικασίας ξέσπασε νέο κύμα κατασταλτικών μέτρων κατά των Κούρδων. Έγιναν συλλήψεις μελών και προσωπικού του ΔΛΚ. Το Κουρδικό Ινστιτούτο στην Κωνσταντινούπολη σφραγίστηκε επίσημα χωρίς να προηγηθεί δικαστική απόφαση. 500 σπουδαστές του Πανεπιστημίου της Βαν συνελήφθησαν στις αρχές του Ιανουαρίου 2002 στην προσπάθειά τους να παραδώσουν στον Πρύτανη του Πανεπιστημίου αναφορά που σχετιζόταν με εκστρατεία σε όλη τη χώρα για την εθελοντική διδασκαλία στην κουρδική γλώσσα στα πανεπιστήμια. Εν συνεχεία πραγματοποιήθηκαν συλλήψεις άλλων σπουδαστών σε όλη την χώρα που είχανπογράψει την αναφορά. Σύμφωνα με δηλώσεις εξεχόντων πολιτικών, στους σπουδαστές αυτούς απαγγέλθηκε η κατηγορία της τρομοκρατίας.

1. Πως κρίνει η Επιτροπή τη διαδικασία με στόχο να τεθείπό απαγόρευση το φιλοκουρδικό κόμμα ΛΔΚ·

2. Πως κρίνει η Επιτροπή τις τροποποιήσεις του συντάγματος στην Τουρκία, σύμφωνα με τις οποίες δεν θα είναι πλέον τόσο εύκολο να τίθενται στο μέλλον κόμματαπό απαγόρευση στην Τουρκία·

3. Έχει ενημερωθεί η Επιτροπή σχετικά με τις συλλήψεις σπουδαστών·

4. Πως κρίνει η Επιτροπή τις τροποποιήσεις του συντάγματος σχετικά με την χρήση της κουρδικής γλώσσας·

Απάντηση του κ. Verheugen εξ ονόματος της Επιτροπής

(22 Μαρτίου 2002)

Όπως και το Κοινοβούλιο, η Επιτροπή παρακολουθεί από κοντά τις εξελίξεις σχετικά με τις δικαστικές διαδικασίες που κινήθηκαν κατά του Δημοκρατικού Λαϊκού Κόμματος (ΔΛΚ — HADEP) στο Συνταγματικό Δικαστήριο. Την 1η Μαρτίου 2002 πραγματοποιήθηκε ακρόαση, κατά την οποία το ΔΛΚ παρουσίασε τα επιχειρήματά του. Παρά τις επανειλημμένες προσπάθειές της, η Επιτροπή δεν μπόρεσε να παρακολουθήσει την εν λόγω ακρόαση δεδομένου ότι αυτή πραγματοποιήθηκε κεκλεισμένων των θυρών.

2. Το 2001, το τουρκικό κοινοβούλιο προέβη σε τροποποίηση του συντάγματος με σκοπό την ενίσχυση των δικαιωμάτων του ανθρώπου στην Τουρκία. Ωστόσο, δεν έθιξε τις δυνατότητες της κυβέρνησης όσον αφορά τη διάλυση πολιτικών κομμάτων. Οι τρέχουσες διατάξεις δεν ευθυγραμμίζονται με τα πρότυπα της Ευρωπαϊκής Ένωσης.

3. Η Επιτροπή παρακολουθεί τις δραστηριότητες ορισμένων φοιτητών στην προσπάθειά τους να εκπαιδεύονται στη μητρική τους γλώσσα. Στο πλαίσιο αυτό, η Επιτροπή ανησυχεί με την αντίδραση των τουρκικών αρχών σχετικά με την άσκηση του δικαιώματος αναφοράς των φοιτητών, ιδιαίτερα δε εφόσον το δικαίωμα αναφοράς επεκτάθηκε βάσει πρόσφατης τροποποίησης του άρθρου 74 του τουρκικού συντάγματος.

4. Όσον αφορά τα πολιτιστικά δικαιώματα, η Επιτροπή επεσήμανε στην τακτική της έκθεση της 13ης Νοεμβρίου 2001(1), ότι η τροποποίηση των άρθρων 22 και 28 του συντάγματος μπορεί να εκληφθεί ως πρόοδος. Οι συνταγματικές διατάξεις βάσει των οποίων απαγορεύεται δια νόμου η χρήση γλωσσών έχει πλέον καταργηθεί. Σε περαιτέρω φάση, θα χρειασθούν αλλαγές στην ισχύουσα περιοριστική νομοθεσία προκειμένου τα δικαιώματα αυτά να ισχύσουν και στην πράξη.

(1) COM(2001)700 τελικό.